परिचालक करेंगे बस रूट का चयन
रोडवेजमें जनवरी 2016 से मेरी बस मेरा रूट योजना शुरू होगी। इस योजना के तहत परिचालक को अपनी इच्छा के अनुसार बस रूट के चयन करने की छूट होगी। इसके बाद रोडवेज की ओर से उसे दिए निर्धारित लक्ष्य प्राप्त नहीं करने पर अंतर राशि वसूली जाएगी। रोडवेज प्रबंधन की ओर से निर्धारित लक्ष्य की तुलना में कम आय आने के पीछे परिचालक का तर्क रहता है कि जिस रूट पर वह चलना चाहता है, उस रूट पर अन्य परिचालक को भेजा जाता है उसकी मनमाफिक बस नहीं मिल रही है। इससे आए दिन बस खराब हो जाती है। इसलिए प्रबंधन अब रोडवेज को घाटे से उबारने के लिए नए साल में नई योजना लेकर रही है। योजना के तहत परिचालक को 24 दिन की ड्यूटी आवश्यक है, 20 दिन से कम डयूटी देने वाला परिचालक इस योजना का पात्र नहीं होगा। उसे रोडवेज की ओर से निर्धारित लक्ष्य दिया जाएगा। उससे कम आय आने पर राशि का अंतर परिचालक को भरना होगा।
इस योजना का लाभ लेने वाले परिचालकों की बस रोडवेज मुख्यालय का उड़नदस्ता मुख्य प्रबंधक ही चैक कर सकेंगे। इनके अलावा रोडवेज का अन्य उड़नदस्ता बस चैक नहीं करेंगे।
इसप्रकार तय होगा लक्ष्य
योजनामें शामिल होने के वाले परिचालक के लिए लक्ष्य इस प्रकार निर्धारित किया जाएगा। माना किसी मार्ग का यात्री भार 50 प्रतिशत है इसमें 10 प्रतिशत यात्रीभार और जोड़ दिया जाएगा। परिचालक को पहले महीने का लक्ष्य 60 प्रतिशत यात्री भार का दिया जाएगा। पहले महीने के यात्री भार 60 प्रतिशत में 6 प्रतिशत और जोड़कर दूसरे महीने लक्ष्य 66 प्रतिशत दिया जाएगा। दूसरे महीने के यात्रीभार 66 प्रतिशत में 6 प्रतिशत और जोड़कर तीसरे महीने का लक्ष्य 72 प्रतिशत दिया जाएगा।
^जनवरी 2016 से मेरी बस मेरा रूट 2016 योजना लागू होगी। परिचालक को अपना रूट बस चयन का अवसर मिलेगा। रोडवेज आय में वृद्धि के लिए उसे लक्ष्य दिया जाएगा। -कल्याणसहाय मीणा, मुख्य प्रबंधक रोडवेज, अलवर
जनवरी 2016 से प्रारंभ होगी ‘मेरी बस मेरा रूट’ योजना
hin_Deva hin_Deva hin_Deva hin_Deva hin_Deva hin_Deva hin_Deva